दीनदयाल रसोई योजना में पांच रुपए में मिलेगा भरपेट भोजन
उज्जैन | प्रदेश में 1 अप्रैल से दीनदयाल रसोई योजना शुरू की जा रही है। योजना में गरीबों और जरुरतमंदों को पांच रुपए प्रति थाली की दर से भरपेट भोजन उपलब्ध कराया जाएगा। योजना के संबंध में गुरुवार को वीडियो कॉन्फ्रेंसिंग आयोजित की गई। वीसी में प्रमुख सचिव नगरीय प्रशासन मलय श्रीवास्तव व आयुक्त नगरीय प्रशासन विवेक अग्रवाल ने संभागायुक्तों और कलेक्टर्स को योजना की ब्रांडिंग, अधोसंरचना, भोजन गुणवत्ता, समयबद्धता, स्थान चयन इत्यादि के बारे में दिशा-निर्देश दिए। उज्जैन एनआईसी कक्ष में कलेक्टर संकेत भोंडवे, निगम आयुक्त आशीष सिंह, डूडा के अधिकारी भविष्य खोबरागड़े आदि मौजूद थे। थे।
hin_Deva hin_Deva